钦定古今图书集成/明伦汇编/闺媛典/第064卷 > 陈若瑛
## 钦定古今图书集成/明伦汇编/闺媛典/第064卷 > 陈若瑛

按《莆田县志》：“陈若瑛，义门人。许配舒郎，未嫁，舒殁，陈
不食死。其自题诗云：‘有女名若瑛，义门陈氏子。女红
中馈馀，颇亦娴书史。十九聘舒郎，双璧光盈笥。百年
偕老期，天命永相阻。妾身虽未明，妾心良已许。岂无
逐风花，离根妾所耻。名既为君妇，能不为君死。我生
尚气节，赋终毛发竖’。”